Efter længere tids uro på Terndrup Skole, er økonomiudvalget i Rebild Kommune blevet enige om at indsætte en ny midlertidig leder. En gruppe utilfredse forældre har kritiseret ledelsen for at skabe mistrivsel og for mangelfuld undervisning. Det sker, efter der er kommet fælles ledelse på skolerne i Terndrup, Bælum og Blenstrup. Efterfølgende valgte en mellemleder at fratræde sin stilling. Og nu har man så fundet en midlertidig leder. - Der er ingen tvivl om at med den mediebevågenhed, der har været, så er der brug for at få styrket ledelsen. Det gør vi så ved  at konstituere en leder, sådan at vi er fuld bemandet på ledelsesfronten med det samme, når skole året starter. Og så skal vi have fundet en, som kan overtage jobbet den første oktober, siger Leon Sebbelin (R) er borgmester i Rebild Kommune. Lederens opgave bliver at have ansvar for Terndrup-afdelingen. Det vil sige, det er lærekontakt, elevkontakt og medarbejder kontakt. - Det skal ende med at vi har en skole, hvor alle trives og når man kigger overordnet på det, så er man i fuld gang med at bevæge sig i den retning, siger borgmesteren.
Efter masser af uro omkring ledelsen på Terndrup Skole indsættes der nu en ny midlertidig leder.